Kollektief vir Demokrasie nié ‘n koalisieMosiuoa Lekota Die Kollektief vir Demokrasie (CD)-ooreenkoms wat Woensdag deur verskeie politieke partye met parlementêre verteenwoordiging onderteken is, is glo nie ŉ koalisie nie. “In teenstelling met verskeie mediaberigte, is die ooreenkoms nie ŉ koalisie nie en dit verteenwoordig ook nie die totstandkoming van ŉ nuwe party nie,” het Mosioua Lekota, parlementêre leier vir Cope, gesê. “Dit is ŉ ooreenkoms vir samewerking.” Lekota is die voorsitter vir die Kollektief vir Demokrasie. Lekota sê elke party behou sy identiteit en strukture en die partye sal onafhanklik veldtogte van stapel stuur voor volgende jaar se algemene verkiesing. “Die ooreenkoms is ŉ verbintenis dat, indien ons gesamentlik met genoeg stemme op nasionale en provinsiale ŉ meerderheid inwin, sal ŉ regering, wat deur die CD gevorm is, sekere kwessies, waaroor daar ooreengekom is, prioritiseer.” Die ooreenkoms is ŉ gids van hoe ŉ moontlike regering, wat uit die lede van die CD sal bestaan, sal prioritiseer, sê Lekota. “Voor die uitslag van die verkiesing moet en kan die ooreenkoms nie as ŉ voorloper vir enige ander moontlikheid beskou word nie.”